stanford-oval/wikipedia huggingface dataset:
מר שועל המהולל (סרט)
שחקנים

ג'ורג' קלוני - מר שועל
מריל סטריפ - פליסטי שועל
ג'ייסון שוורצמן - אש שועל
ביל מארי - קלייב גירית
אוון וילסון - המאמן סקיפ
מייקל גמבון - פרנקלין בין
הלן מקרורי - גברת בין
וילם דפו - עכברוש
בריאן קוקס - דניאל פיבודי
מאריו בטאלי - ארנב
אדריאן ברודי - עכבר
רומן קופולה - קבלן סנאי
וס אנדרסון - סטן סמור
טיק, טיק... בום! (סרט)

| --- | --- |

כרזת הסרט הרשמית
 מבוסס על:  המחזמר "טיק, טיק... בום!" מאת ג'ונתן לארסון
 בימוי:  לין-מנואל מירנדה
 הופק בידי:  בריאן גרייזר רון האוורד לין-מנואל מירנדה ג'ולי הו
 תסריט:  סטיבן לוונסון
 עריכה:  אנדרו ויסבלום
 שחקנים ראשיים:  אנדרו גארפילד ונסה הדג'נס אלכסנדרה שיפ רובין דה חסוס ג'ושוע הנרי ג'ודית לייט בראדלי ויטפורד
 מוזיקה:  ג'ונתן לארסון
 צילום:  אליס ברוקס
 מדינה:  ארצות הברית ארצות הברית
 חברת הפקה:  Imagine Entertainment 5000 Broadway Productions
 חברה מפיצה:  נטפליקס
 שיטת הפצה:  וידאו על פי דרישה, ישירות לווידיאו 
 הקרנת בכורה:  10 בנובמבר 2021
 שפת הסרט:  אנגלית
 סוגה:  סרט דרמה סרט מוזיקלי
 פרסים:  פרס גלובוס הזהב לשחקן הטוב ביותר לסרט מוזיקלי או קומי (אנדרו גארפילד)  Washington D.C. Area Film Critics Association Award for Best Actor (אנדרו גארפילד)  Detroit Film Critics Society Awards 2021 (לין-מנואל מירנדה) 
 דף הסרט ב־IMDb
 
טיק, טיק... בום! (באנגלית: Tick, Tick... Boom!) הוא סרט דרמה מוזיקלי אמריקאי משנת 2021. את הסרט, המבוסס על המחזמר הסמי-אוטוביוגרפי באותו השם מאת ג'ונתן לארסון, ביים לין-מנואל מירנדה בפרויקט הביכורים שלו כבמאי, ומככבים בו אנדרו גארפילד, ונסה הדג'נס, אלכסנדרה שיפ, רובין דה חסוס, ג'ושוע הנרי, ג'ודית לייט ובראדלי ויטפורד.
בכורת הסרט הייתה בפסטיבל הקולנוע העצמאי של מכון הסרטים האמריקאי ב-10 בנובמבר 2021, וב-12 בנובמבר יצא לאקרנים בבתי קולנוע נבחרים וב-19 בנובמבר 2021 עלה לשירות נטפליקס ברחבי העולם.
הסרט קיבל שתי מועמדויות בטקס פרסי אוסקר ה-94 שחל ב-27 במרץ 2022; לשחקן הטוב ביותר ופרס אוסקר לעריכה הטובה ביותר.
עבור תפקידו בסרט, זכה אנדרו גארפילד בפרס גלובוס הזהב לשחקן הטוב ביותר - סרט קומדיה או מוזיקלי, והסרט עצמו קיבל מועמדות לפרס גלובוס הזהב לסרט הטוב ביותר - קומדיה או מוזיקלי בטקס פרסי גלובוס הזהב ה-79.
תקציר העלילה

עלילת הסרט מגוללת את קורותיו של מלחין שאפתן העובד בתיאטרון, הסובל ממשבר אמצע החיים בעודו מתקרב ליום הולדתו ה-30 ועודנו מרגיש רחוק מהגשמת חלומו הגדול.
צוות השחקנים והדמויות

אנדרו גארפילד – ג'ונתן לארסון
אלכסנדרה שיפ – סוזן וילסון, חברתו של ג'ונתן ורקדנית לשעבר.
רובין דה חסוס – מייקל
ונסה הדג'נס – קרסה ג'ונסון
ג'ושוע הנרי – רוג'ר בארט (אנ')
ג'ונתן מארק שרמן - אירה ויצמן
מקיילה ג'יי רודריגז - קרולין
בן לוי רוס - פרדי
ג'ודית לייט – רוזה סטיבנס
בראדלי ויטפורד – סטיבן סונדהיים
לורה בנאנטי - ג'ודי רייט
דניאל פרלנד - קים
אוטקארש אמבודקאר - טוד
ריצ'רד קיינד - וולטר בלום
ג'ואנה פ. אדלר – מולי
נואה רובינס – סימון
ג'ואל גריי - שחקן תיאטרון מוכר
הפקה > פיתוח וליהוק

ביולי 2018, הוכרז כי פרויקט הביכורים של לין-מנואל מירנדה כבמאי קולנוע יהיה עיבודו הקולנועי של מחזמר "טיק, טיק... בום!", אותו יפיקו חברת "Imagine Entertainment" והמפיקה ג'ולי הו, ותסריטו ייכתב על ידי התסריטאי סטיבן לוונסון, שהיה אף אמון על כתיבת התסריט ל"אוון הנסן היקר".
ביוני 2019, נמסר כי שירות הזרמת המדיה "נטפליקס" רכשה את זכויות הפצת הסרט, ושאנדרו גארפילד הוא הבחירה המובילה לגילום התפקיד הראשי. באוקטובר 2019, אושר רשמית שגארפילד לוהק לתפקיד הראשי. בנובמבר 2019, אושר ליהוקם של אלכסנדרה שיפ, ונסה הדג'נס ורובין דה חסוס לצוות השחקנים. בינואר 2020, אושר ליהוקם של ג'ושוע הנרי, ג'ודית לייט ובראדלי ויטפורד לצוות השחקנים.
בינואר 2020, הוכרז גם כי על עבודת הכוריאוגרפיה עבור הסרט יהיה אמון הכוריאוגרף ראיין הפינגטון.
הפקה > צילומים

צילומי הסרט החלו במרץ 2020, והסתיימו בנובמבר 2020. באפריל 2020, צילומי הסרט הושבתו בעקבות התפרצות מגפת הקורונה, אך התחדשו באוקטובר 2020.
הפצה

ב-10 ביוני 2021 הופץ הקדימון הראשון של הסרט, שאישר כי הסרט יעלה לשידור בנטפליקס ולאקרנים בבתי קולנוע נבחרים בשלהי שנת 2021.
Mafia: The City of Lost Heaven

| --- | --- |

 כללי
 תאריך הוצאה:  מחשב אישי: 2002  פלייסטיישן 2, אקס בוקס: 2004
 סוגה:  משחק פעולה-הרפתקאות
 פיתוח:  Illusion Softworks
 הוצאה לאור:  Suntendy Interactive Multimedia Co.,Ltd. 
 ארץ מקור:  צ'כיה 
 שפות:  אנגלית, ספרדית, צ'כית, פולנית, איטלקית, צרפתית, גרמנית, רוסית 
 הפצה:  Gathering of Developers
 סדרה:  מאפיה 
 דרישות תוכנה
 מנוע משחק:  LS3D engine 
 מצבי משחק:  שחקן יחיד
 דירוג:  BBFC: 15 ESRB: M +‏OFLC: MA15 +‏PEGI: 18
 פלטפורמות:  פלייסטיישן 2, מחשב אישי, אקס בוקס
 המשחק הבא:  Mafia II
 
 אתר רשמי
 
Mafia: The City Of Lost Heaven (ידוע גם כ-Mafia) הוא משחק מחשב מאת חברת Illusion Softworks.
המשחק מתרחש במטרופולין אמריקאי טיפוסי של שנות ה-30. רבים משווים את המשחק לסדרת משחקי Grand Theft Auto (בעיקר ל-GTA 3, שיצא מעט לפני המשחק), מכיוון שבשני המשחקים האלה יש את האפשרות לשוטט בעיר וירטואלית רחבה ולבצע בה פשעים.
יציאת המשחק נדחתה פעמים רבות, זאת מפני שהוחלט לבנות מנוע משחק חדש למשחק, הנקרא LS3D. המנוע שימש מאוחר יותר גם את המשחק Hidden & Dangerous 2.
באוגוסט 2010 שחררה 2K Games את משחק ההמשך Mafia II. ב-2020 יצא המשחק בגרסה משופרת (definitive edition).
בשנת 2025 מתוכנן לצאת משחק "Mafia: The Old Country" שיהיה פריקוול של המשחק "Mafia: The City of Lost Heaven".
המשימות

בין המשימות: הברחת אלכוהול, התנקשויות, פריצות וגנבות, שוד בנק ועוד.
רוב המשימות יתחילו בבר הנמצא בבעלותו של דון סליארי. בבר תתקיים שיחה המסבירה את המצב, ואת המשימה שנצטרך לעשות. בחלק מהמשימות אנחנו מקבלים עזרה מהמאפיונרים פולי וסאם.
משם נצטרך לבחור מכונית מראלף. ברוב המשימות, ראלף מלמד את השחקן לפרוץ לרכב מסוים, ומאותו רגע השחקן יכול לפרוץ לרכב כזה. לקראת סוף המשחק, השחקן יכול לפרוץ לכל מכונית שיחפוץ בה. כמו כן, המוסך שנמצא מאחורי הבר מלא במכוניות שהשחקן אוסף במהלך המשחק.
אחרי בחירת המכונית, יש ללכת לקבל נשק מוינצ'נזו. משם, יוצאים מאזור הבר ונוסעים לכיוון החץ שמופיע במפה. אחרי ביצוע המשימה חוזרים לבר ומקבלים את המשימה הבאה. המשחק מחולק לפרקים: בכל פרק יש מספר משימות שקשורות כולן לנושא של הפרק. ובמשחק יש מד בריאות ואם נפצעים אז יש חבילות שמעלות את הבריאות במשחק ב-50 %
המשימות > המשימות אצל לוקס ברטוני

לפעמים, בדרך חזרה לבר אחרי השלמת המשימה אפשר לעצור אצל לוקס ברטוני ולקבל משימות. במשימות, נידרש לבצע טובה עבור לוקס, וכשנחזור אחרי ביצוע כהלכה, לוקס יספק לנו מידע על מכונית טובה שחונה בעיר ואם אנחנו לא יודעים לפרוץ אליה הוא ילמד אותנו.
הדמויות הראשיות > תומאס (טום) אנג'לו

מדובב על ידי מייקל סורבינו. הדמות הראשית שאותה השחקן משחק.
נהג מונית שנקלע בטעות לעימות בין מאפיונרים - הוא נאלץ לסייע לפולי וסאם לברוח ממאפיונרים אחרים. בעקבות כך הוא הצטרף למאפיה של דון סליארי אוהב בעלי חיים. נהרג בסוף המשחק.
הדמויות הראשיות > דון אניו סליארי

מדובב על ידי ג'ורג' דיסנזו. הבוס של המאפיה שבה עובד טום. איש קשוח אכזרי סדיסט אלים וכוחני וחסר רחמים/מעצורים/מצפון ושונא בעלי חיים, אך הוגן ונחמד רוב הזמן. נתפס בסוף המשחק ונהרג.
הדמויות הראשיות > ג'ון נורמן

מדובב על ידי דייוויד או'בריין. בלש המשטרה שאליו פונה טום לעזרה, אחרי שחושש לחייו ולחיי משפחתו עובד במשטרה מ-1935. נורמן נראה אך ורק בקטעי המעבר.
הדמויות הראשיות > פולי לאמברדו

מדובב על ידי ויליאם דמאו. מאפיונר במאפיה של דון סליארי. חבר טוב של טום ומלווה אותו בהמון משימות. נרצח בסוף המשחק
הדמויות הראשיות > סאם טראפני

מדובב על ידי מאט סרביטו. מאפיונר במפיה של דון סליארי. מתלווה לטום ופולי במס' משימות.
ובסיום מתגלה לטום משהו מפתיע עליו. ובמשימה האחרונה הוא רוצח את פולי ואחר כך מנסה לרצוח את טום וטום רודף אחריו, תוך כדי שהוא מנהל קרב יריות עם אנשיו שבמהלך הקרב הוא מצליח לחסל את כל אנשיו ואז הוא מנהל איתו קרב יריות ומצליח לחסל אותו נהרג בסוף המשחק
הדמויות הראשיות > פרנק קולטי

מדובב על ידי דן גרימלדי. מנהל החשבונות של המפיה ויד ימינו של סליארי. איש משפחה, אב לילדה ובעל אוהב בעלי חיים. נהרג בסוף המשחק
הדמויות הראשיות > דון מרקו מורלו

מדובב על ידי ג'ון דומן.
במהלך כל השנים שבהם טום עבד עבור המפיה, היה מורלו יריב למפיה של דון סליארי. אדם קר ורודן המנצל לרעה את הכוח שיש לו.
בהופעה הראשונה שלו במשחק, במהלך אחד מקטעי המעבר, רואים אותו רוצח אדם שנתקע לו במכונית, בזמן אור יום מול עיניהם של אזרחים ושוטרים שלא עשו שום דבר בעניין(כי חששו מאיך שמורלו יגיב אם הם יתערבו).
ידוע בחליפות הלבנות שהוא תמיד לבוש בהן. נהרג באמצע המשחק
הדמויות הראשיות > ראלף

מדובב על ידי ג'ף גארנר (מדבב גם את לוקס ברטוני).
בחור מפגר ומגמגם, אך גאון עם מכוניות. נמצא תמיד במוסך שמאחורי הבר של סליארי. מלמד את טום לפרוץ למכוניות. נתפס ונהרג בסוף המשחק.
הדמויות הראשיות > וינצ'נזו ריצ'י

מדובב על ידי ג'ון טורמי
אמן הנשק של המפיה. נמצא לרוב בדירה קטנה ליד הבר המשמשת כסדנת נשק בה הוא מכין ומספק נשק למאפיונרים של סלארי, ממחבטי בייסבול עד רובי צלפים משוכללים. נתפס ונהרג בסוף המשחק
הדמויות הראשיות > לוקס ברטוני

מדובב על ידי ג'ף גארנר (מדבב גם את ראלף). יכול להיהרג.
חבר של ראלף. בעל מוסך מכוניות. ראה מידע נוסף במשימות אצל לוקס ברטוני. עבר לכוחות הביטחון בסוף המשחק אך גם יכול להיהרג.
הדמויות הראשיות > לואיג'י מארינו

מדובב על ידי פול סקנאפיקו.
הברמן בבר של סליארי. אבא של שרה וחבר טוב של טום. הצטרף למשטרה בסוף המשחק.
ויטו סקלטה הגיבור הראשי של מאפיה 2 מופיע במשימה האחרונה ומתגלה שהוא בקשר עם מר סליארי והוא גם מופיע במוד בו טום הורג אותו לאחר שהוא חולם שויטו הורג אותו.
ג'ו ברברו חברו של ויטו מופיע במשימה האחרונה שבה הוא רוצח את טום על ידי כך שהוא יורה בו עם רובה ציד.
סרג'יו מורלו ג'וניור אחיו של דון מורלו ואויב של סליארי אכזרי שחצן גאוותן ומעצבן נהרג באמצע המשחק אחרי מספר ניסיונות התנקשות כושלים.
קטעי המעבר

על מנת להעביר את עלילת המשחק בצורה הטובה ביותר, בחרו יוצריו להשתמש בקטעי מעבר - סרטונים קישור שנעים בין שניות לדקות, שבהם השחקן לא משחק ולא יכול להשפיע על הנעשה.
בכל משימה יופיעו מס' סרטוני מעבר, שלפיהם השחקן יכול להבין מה עליו לעשות במשימה ומה בעצם מתבצע בכל שלב ושלב.
הכסף במשחק

לכסף במשחק זה אין ערך במצב הראשי. השחקן לא מקבל תשלום על שום עבודה, אלא רק בונה מעמד במשפחת המפיה. אולם במצב Free Ride יש שימוש בכסף: רכישת כלי-נשק (Yellow Pete), קבלת טיפול רפואי (ביה"ח ב-New Ark), טיפול-רכב במוסך (Lucas Bertone) ושמירת המשחק (Don Salieri's Bar). כמו כן, יש צורך לשלם על דלק ודוחו"ת.
העיר

העיר Lost Heaven היא מטרופולין וירטואלי, בגודל של כ-12 מייל מרובע. על פי רבים, העיר היא גרסה וירטואלית לערים ניו יורק ושיקגו. גם העיר נראית בהתאם לשנות ה-30. הבניינים, הגשרים, הכבישים, הריהוט בתוך הבניינים - כולם נראים בהתאמה לשנות ה-30. העיר מחולקת ל-3 איים, המחוברים זה לזה בגשרים.
כמו כן, העיר מחולקת למס' אזורים, המבוססים על אזורים הקיימים במציאות עם אותו שם:
Chinatown
New Ark
Downtown
Central Island
Hoboken
Little Italy
Oakwood
Oak Hill
Working Quarter
העיר > Countryside

אזור הנמצא מחוץ לתחומי העיר. הוא האזור הכפרי של המשחק. האזור מכיל בעיקר שדות, גשרים, נחלים, צוקים בתים חווץ וכבישים החוצים אותם. האזור סגור לכניסה במהלך המשחק, למעט מס' המשימות במשחק שיש צורך להגיע למקום הנמצא בתוך האזור הזה (למשל, ל שדה התעופה של Lost Heaven). ניתן להגיע לאזור זה במצב Free Ride.
המשטרה

כמו בכל סיפור פשע, גם כאן יש משטרה.
המשטרה כאן היא לא כמו המשטרה בת ימינו, וניתנת לשיחוד הרבה יותר מאשר ניתן לשחד את המשטרה כיום.
עם זאת, כשעוברים ברמזור אדום או נוסעים מעל המהירות המותרת (40 מיל) ליד ניידת משטרה, המשטרה תפעיל את הסירנה שלה ותבקש לרשום לך דו"ח (מכיוון שבמשחק לא קיימת הפונקציה של הכסף, הדו"ח לא באמת משפיע) אם תתנגד, השוטרים ינסו לעצור אותך על ידי שימוש באקדחים שלהם (שוטרי סיירות מצוידים באקדח Colt Detective Special). אם הצלחת להתחמק מהניידת המדוברת למשך זמן מספיק, או הרגת את כל השוטרים הנוגעים בדבר, אז שום ניידת אחרת לא תנסה לעצור אותך.
כמו כן, קיימים שוטרים שאינם בתוך מכוניות, וכשאתה עושה עבירה לנגד עיניהם אין ביכולתם לרדוף אחריך אז הם רק מבקשים ממך לעצור. אם אתה ממשיך בנסיעה השוטר "ישכח" מהמקרה.
בניגוד למשחקים אחרים, כשניידת או שוטר מסוים רודף אחריך, לא כל ניידת או שוטר בעיר רודף אחריך. אחרי שאתה במנוסה זמן רב ללא הצלחה (לא הצלחת לאבד את השוטרים) אתה הופך ל"מבוקש" וכל ניידת או שוטר רודפים אחריך. כמו כן, חלקם יוותרו על האקדח וישתמשו ברובה US Rifle M1903 Springfield. כדי לצאת ממצב "מבוקש", עליך להתחבא במקום מסתור כלשהו ולא להיראות על ידי שום שוטר למס' שניות.
המכוניות והנהיגה בהן

מכיוון שזמן המשחק הוא שנות ה-30, המכוניות הן בהתאם. רוב המכוניות הן ישנות ואין להן מבנה אירודינמי (כמו מכוניות בנות ימינו). לרובן יש 3 הילוכים, ולמעטות יש 4.
במשחק קיימים כ-60 מכוניות המבוססות על מכוניות אמתיות. רוב המכוניות יכולות להימצא במספר צבעים. ישנן מכוניות עם גג נפתח, מכוניות עם שתי דלתות, מכוניות משפחתיות וכלי רכב ציבוריים (מוניות, ניידות משטרה ועוד). המכוניות כאן, כמו במציאות, עובדות על דלק, שכמותו במכל מצוינת על ידי מד הדלק הקיים במכונית. כשהדלק נגמר המכונית מפסיקה לנסוע. ברחבי העיר יש מס' תחנות דלק שניתן למלא כל הזמן.
המכוניות והנהיגה בהן > הנזקים הנגרמים למכוניות

החלונות נשברים ביריות או במכות.
הצמיגים מתפוצצים
גוף המכונית עצמו ניזוק ממכות ומתאונות בצורות מאוד ייחודיות.
כלי הנשק

לרוב, את כלי הנשק תקבלו מוינצ'נזו, אך גם אפשר להשיג כלי נשק על ידי הריגת שוטרים, או מאפיונרים אחרים שהרגתם.
כלי הנשק רבים מגוונים, החל מאלת בייסבול לרובה צלפים משוכלל:
אלת בייסבול
סכין
אגרופן
מוט הרמה (קנטר) (באנגלית: Crowbar)
מקל מתכת
מקלות עץ.
בקבוק תבערה
רימון יד
אקדחים ורובים
Colt Detective Special
S&W Model 10 M&P
Colt 1911
S&W Model 27 Magnum
Thompson 1928
Pump-Action Shotgun
Sawed-Off Shotgun
US Rifle M1903 Springfield
Mosin-Nagant 1891/30
פסקול

בזמן הנסיעה או ההליכה בעיר, תתנגן ברקע מנגינה. המנגינה אינה רדיו, והיא תמשיך להישמע גם ביציאה מהמכונית.
לכל חלק בעיר, יש מנגינה משלו וכאשר יוצאים מהאזור מתחלפת המנגינה.
אם נשארים באותו אזור למשך זמן מה, המנגינה תחזור על עצמה.
המנגינות שמושמעות בזמן המעבר בעיר, הן בהתאם לזמן המשחק - שנות ה-30, ולכן המנגינות הן מנגינות ג'אז משנות ה-20, שנות ה-30 ושנות ה-40. יש בעיקר מנגינות של ג'אנגו ריינהארדט והמועדון החם של צרפת (Django Reinhardt and The Hot Club de France)
רשימת המנגינות המושמעים בעת נסיעה בעיר מחולקת לפי האמנים (בסוגריים - האזור בעיר שבו מושמעת המנגינה):
Django Reinhardt and The Hot Club de France
Minor Swing (New Ark)
Vendredi 13 (Downtown)
Belleville (Central Island)
Manoir De Mes Reves (Hoboken)
Cavalerie (Little Italy)
Echoes Of France (Oakwood)
The Mills Brothers
Chinatown, My Chinatown (Chinatown)
Caravan (Oak Hill)
Duke Ellington - The Mooche (Working Quarter)
כמו כן, בעת נסיעה\הליכה באזור שאינו עירוני יש 4 מנגינות נוספות:
Django Reinhardt and The Hot Club de France
Oiseaux Des Iles
Lentement Mademoiselle
Douce ambience
Louis Prima
I'm Living In A Great Big Way
Sing it Way down low
ישנם עוד מס' שירים מהתקופה הנ"ל שניתן לשמוע אותם במהלך משימות שונות:
Django Reinhardt and The Hot Club de France
Rhythm Futur
Coucou
Coquette
Louis Prima
Long About Midnight
Sing It Way Down Low
I'm Living In A Great Big Way (מופיע גם כמנגינת רקע בעת נסיעה באזור שאינו עירוני)
The Mills Brothers
You Rascal You
Tiger Rag
Out For No Good
Moanin' For You
Louis Armstrong - I'm Not Rough
Lonnie Johnson - Jet Black Blues
Louis Jordan and His Tympany Five - You Run Your Mouth and I'll Run My Business
Latcho Drom - La Verdine
(השיר האחרון - Latcho Drom - La Verdine, נכתב אמנם בחצי הראשון של המאה ה-20, אך גרסה זו של השיר הוקלטה רק בשנות ה-90 המאוחרות)
פסקול > מוזיקה מקורית

ישנן מס' מנגינות שהוקלטו במיוחד למשחק.
כל המנגינות מבוצעות על ידי Bohemia Symphonic Orchestra - תזמורת שהורכבה במיוחד כדי להקליט את המנגינות למשחק.
רוב המנגינות חוזרות על עצמן במהלך המשחק. הן מופיעות תמיד בעת משימה.
המנגינות:
Fighting Theme #1
Fighting Theme #2
Car-Chase Theme #1
Car-Chase Theme #2
Briefing - Good
Briefing - Bad
Briefing – Conspiracy
Epilogue
Escalation
Fate
Main Theme
Night Psycho
Quiet Before the Storm
Sarah’s Theme
Sorrow and Church
Surprise!
The End
מצב Free Ride

מצב שבו השחקן רשאי לשוטט כרצונו ברחובות העיר, ללא משימות או עלילה, יכול לשמור את המשחק בבר של סליארי.
לפני תחילת המצב אפשר לבחור מכונית ואת מקום ההתחלה.
במצב זה, בניגוד למצב המשחק הראשי, יש לשלם על דו"חות ודלק.
יש מספר דרכים להשיג כסף:
על הריגת מאפיונרים אחרים מקבלים 500 דולר. ישנם מאפיונרים שהולכים ברחוב שניתן לזהות אותם לפי הכובע והמעיל שהם לובשים, ויש כאלה שנוסעים במכוניות, הסימון שלהם ברדאר הוא מכונית כתומה.
על נסיעה במהירות גבוהה מאוד.
נהיגת מונית.
על פיצוץ מכונית מקבלים 100 דולר.
נשק ניתן לקנות בחנות, או לקבל נשק של מאפיונר הרוג.
ניתן לקנות חבילת חיים בבית חולים.
מצב Free Ride Extreme

מצב מתקדם של Free Ride, הנפתח רק כאשר השחקן מסיים את מצב המשחק הראשי.
מצב זה הוא מצב הומוריסטי למשחק המאפיה, בניגוד לרצינות של המשחק הראשי.
במצב זה יש לשחקן בית באזור העשיר, Oakwood, ובו יכול לשמור את המשחק ומס' מכוניות. כמו כן, קיימות משימות משונות במיוחד, כמו בריחה מצלחות מעופפות, או רדיפה אחרי איש מהיר במיוחד הלבוש רק בתחתוניו. בסוף כל משימה כזו מתקבלת מכונית פאר ייחודית שלא קיימת במקום אחר.וכאן מראים את ביתו של טום המצב הזה מתרחש אחרי אירועי המשחק הראשון ומתאר את חייו של טום לאחר המשחק
מימין לשמאל: סאם, טום, סליארי, פרנק ופולי
חיים סינואני

| --- | --- |

 לידה:  5 באוקטובר 1897 סנואן, תימן 
 פטירה:  26 במרץ 1979 (בגיל 81) 
 מקום קבורה:  יהוד 
 תקופת הפעילות:  ? – 26 במרץ 1979 
 תחומי עיסוק:  הלכה, קבלה
 רבותיו:  הרב שלמה בן יוסף טביב והרב יעיש מוסא קורין
 תלמידיו:  הרב מרדכי שרעבי, הרב סעדיה בן אור, הרב חיים שלום, הרב עוזי משולם
 
מֹארי חיים סינוואני (ט' בתשרי ה'תרנ"ח, 5 באוקטובר 1897 – כ"ז באדר ה'תשל"ט, 26 במרץ 1979) היה דיין ומקובל, אב בית דין מחוז חוגריה שבתימן.
ביוגרפיה

נולד בעיירה סנואן (סמוך לעיר תעז) בערב יום הכיפורים ה'תרנ"ח. למד אצל אביו ובהמשך בעיירה ג'בל צבר. קיבל סמיכה לרבנות בגיל 17 על ידי הרב שלמה בן יוסף טביב ולמד עמו קבלה. הוא קיבל מרבו מסורות בעל פה בתורת האר"י. לרבו המובהק נחשב הרב יעיש מוסא קורין מ"כפר המקובלים" מועציירה, שלימדו גם קבלה מעשית.
ביוגרפיה > רבנותו בתימן

בגיל שמונה עשרה נשא אישה, וזמן קצר אחר כך הציעו לו רבותיו משרת דיינות, אך הוא סירב לקבלה. בשנת תרפ"א הוצע לו, לאחר מות רבותיו, לכהן כרבה של סנואן וסביבותיה, והוא קיבל את ההצעה.
בהיותו רב של מחוז בשרעב, נהג להסתובב בעיירות ובכפרים ללמד ולפקח על הדיינים והשוחטים. חיבר פיוטים וספרים. לאחר שסבל מבקע, לא היה יכול יותר להסתובב בין הקהילות במחוז ולכן עבר לעדן. רבני העיר, הרב סאלם יעקב מנחם והרב יחיא אברהם, מינו אותו לחבר בית הדין שם. בשהותו שם עבר ניתוח שבר.
בשנת ה'תש"ו הוקם ליד עדן מחנה עולים בשם "מחנה גאולה" (מחנה חאשד) בעזרת הג'וינט והסוכנות היהודית שבארץ ישראל. הרב סינואני עבר לשם ומונה לנציג יהודי שרעב במועצת הפליטים. עקב ריב על סמכויות פירקה מנהלת המחנה, ד"ר אולגה פיינברג, את מועצת הפליטים, ומינתה רב מטעמה שישמש כדיין המחנה. היא התלוננה על הרב סינוואני ועל רבנים אחרים בפני השלטונות הבריטיים, והם נשפטו ונקנסו. מאז כליאתו, נהג להסתגר והפסיק לכתוב שירה
נאום בנו יחיא אני זר בן זרים / ועוינים לי רחוקים גם שארים.
דברם בי כמו חרב שלופה / ואין איש יחשוב זאת לחרפה.
בכן אשב אחשב מה הנסיבה? / ומסקנתי: הרי שילום לחובה.
ביוגרפיה > העלייה לישראל

הרב סינואני עלה בשנת תש"ט (1949) וסירב לכהן כרב. התגורר ביהוד, שם התפרסם כפועל ישועות ולימד בביתו תלמידים.
אברהם לוי כותב שהרב סינואני סבר שמדינת ישראל מכבידה על צער השכינה ועל כן סירב לבקר בירושלים. לעומת זאת, הרב יצחק דדון שראיין את בנו, בתו, חתנו, נכדו ועוד, כותב בשמם שהוא היה ציוני, התייחס למדינה בחיוב ואף חגג את יום העצמאות מדי שנה כולל אמירת הלל. עוד סיפרו שכיבד מאוד את הרב קוק והרב שלמה גורן.
אברהם לוי כותב גם שהרב סינואני אסר את ההשתתפות בבחירות בישראל. גם בכרוז שפורסם לאחר פטירתו מופיעה בשמו התנגדות להשתתפות בבחירות, כולל לרשויות המקומיות. מנגד קיימות עדויות מרבנים ומבני משפחתו שהיה בעד ההצבעה ושהצביע בעצמו ושככל הנראה המכתב מזויף.
אחרי מלחמת יום הכיפורים הוא ביקש את שמות החללים, התפלל על כל אחד מהם ובכה, תוך שהוא שואל מה נקבל תמורתם.
באחד משיריו הוא משבח את עזיבת הגלות והעלייה לארץ ישראל ואף צופה כי יום הגאולה קרב, וכך הוא כותב:
נפטר בכ"ז באדר ה'תשל"ט ונטמן בבית העלמין ביהוד. על קברו נכתב: "סניגורם של ישראל".
מתלמידיו

הרב מרדכי שרעבי
הרב סעדיה בן אור
הרב חיים שלום
הרב עוזי משולם
הרב יוסף וולטוך
הרב יוסף שלמה דיין
הרב יששכר דוב ספרין מקומרנא
הרב יוסף שני, מחבר ספרים
הרב זכריה חומרי
הרב שמואל שמואלי
ספריו

נכדו, ד"ר גדעון סינואני, הוציא לאור את כתבי ידו בחמישה ספרים עד כה:
מקום מקדש - פירוש על התורה בדרך הפרד"ס
עטרת תפארת
עתרות חיים
ארזי לבנון לקריאה באתר אוצר החכמה (חלק מהעמודים זמינים למנויים בלבד)
תורת חכם לקריאה באתר אוצר החכמה (חלק מהעמודים זמינים למנויים בלבד)
זוהר הרקיע (יצא לאור ביום הילולתו בכ"ז אדר תשע"ו ) ובו אוגדו יחד שלושת חיבוריו על הזוהר:
א: "מגיד הרקיע" - ביאורים ופירושים על הזוהר
ב: "מתוקים מדבש ונופת צופים" - כנ"ל על תיקוני הזוהר
ג: "כבוד אל" פירושים על הזוהר כנ"ל
ארבעה ספרים (בכרך אחד) יצאו לראשונה מכתב ידו בשנת תש"פ בהוצאת ישועה סאלם:
"גובא דאריותא" - ביאורים על עניינים שונים בדברי הפוסקים
"קישוטי כלה" - ילקוט הלכות נישואין ואירוסין
"אמרות טהורות" - פירושים על מימרות מהגמרא
"קיצורי דינים" - וביאורים עליהם עם דקדוקי דקדוקים
9 חיבורים נוספים נשארים עדיין בכתב יד, אלו הן:
"קרבן מנחה" - ביאור רחב לספר מקור חיים בהלכות שחיטה ובדיקה
"שאלות ותשובות" - בעיקר על חלק אבן העזר
"מצא חיים" עם פירוש "זקן אהרן" - ליקוטי דינים ומוסר מהזוהר
"פירוש על כל תפילות השנה על פי הסוד" - עם הכוונות השייכות להם
"לריח שמניך טובים" - חידושים בדרך הפרד"ס על התפילה
"לקט שכחה ופיאה" - ליקוטים
"פירוש למסכת אבות" - בדרך הפרד"ס
"פיוטים ושירים" - עם פירושי שירים ופיוטים
את כל חיבוריו כתב בתימן.
לקריאה נוספת

אברהם לוי, דרך צדיקים, ירושלים ה'תשמ"ח. בהוצאת ישיבת "כתר תורה מחזיק ברכה"
הערות שוליים

↑  יהודי תימן: היסטוריה, חברה, תרבות, האוניברסיטה הפתוחה, 2004, כרך שלישי, עמ' 371–372
↑  בנימין בראון, "חכמי המזרח והקנאות הדתית: נקודות לקראת בחינה מחודשת", אקדמות י', כסלו תשס"א, עמ' 312
↑  רצון הלוי, שירת ישראל בתימן חלק ג' עמוד 291
↑  ספר דרך צדיקים, הובא אצל בראון 'חכמי המזרח והקנאות הדתית: נקודות לקראת בחינה מחודשת', עמ' 313-312
↑  יצחק דדון, אתחלתא היא, כרך ב', ירושלים תשס"ח, עמ' רמא-רמה
↑  דרך צדיקים חלק ב' עמוד 31.
↑  ראו בתמונה
↑  דברי הרב יצחק רצאבי באתר יד מהרי"ץ.
| --- | --- |
בקרת זהויות :  NLI: 987007358691805171  ISNI: 0000 0000 3109 9008  LCCN: nr94000286  VIAF: 38479202   WorldCat (עם VIAF): 38479202
ספוטלייט

| --- | --- |
כרזת הסרט בישראל
כרזת הסרט בישראל
 בימוי:  טום מקארתי 
 הופק בידי:  בלאי פאוסט, סטיב גולין, ניקול רוקלין, מייקל שוגר
 תסריט:  ג'וש סינגר, טום מקארתי 
 עריכה:  טום מקארדל 
 שחקנים ראשיים:  מארק ראפלו מייקל קיטון רייצ'ל מקאדמס לייב שרייבר ג'ון סלאטרי סטנלי טוצ'י בריאן דרסי ג'יימס
 מוזיקה:  הווארד שור 
 צילום:  מסנובו טקאינאגי 
 מדינה:  ארצות הברית 
 חברת הפקה:  Anonymous Content, פרטיסיפנט 
 חברה מפיצה:  Open Road Films
 שיטת הפצה:  וידאו על פי דרישה 
 הקרנת בכורה:  3 בספטמבר 2015 (פסטיבל הסרטים בוונציה) 6 בנובמבר 2015 (הפצה מוגבלת בארצות הברית)
 משך הקרנה:  127 דק' 
 שפת הסרט:  אנגלית 
 סוגה:  סרט דרמה, סרט ביוגרפי 
 מקום התרחשות:  בוסטון 
 תקופת התרחשות:  2001, 2002, פיגועי 11 בספטמבר 
 תקציב:  20 מיליון דולר
 הכנסות:  88 מיליון דולר
 הכנסות באתר מוג'ו:   spotlight
 פרסים:  פרס אוסקר לתסריט המקורי הטוב ביותר (ג'וש סינגר, טום מקארתי)  פרס אוסקר לסרט הטוב ביותר (מייקל שוגר, סטיב גולין, ניקול רוקלין, בלי פאוסט)  פרס איגוד מבקרי הקולנוע של דאלאס-פורט וורת' לסרט הטוב ביותר  מועצת ביקורת הקולנוע האמריקנית: עשרת הסרטים הטובים ביותר 
 spotlightthefilm.com
 דף הסרט ב־IMDb
 
ספוטלייט (באנגלית: Spotlight) הוא סרט דרמה אמריקאי משנת 2015 בבימויו של טום מקארתי. הסרט מבוסס על סיפורו של צוות עיתונאים ותחקירנים מהעיתון "הבוסטון גלוב" שחשפו את פרשת ההתעללות המינית בילדים על ידי כמרים בכנסייה הקתולית במסצ'וסטס לאורך שנים, ואת טיוח הפרשה על ידי הכנסייה, וזכו על כך בפרס פוליצר לשירות הציבור. בסרט מככבים מארק ראפלו, מייקל קיטון, רייצ'ל מקאדמס, לייב שרייבר, ג'ון סלאטרי, בריאן דרסי ג'יימס וסטנלי טוצ'י. הסרט זכה בפרס אוסקר לסרט הטוב ביותר ובפרס אוסקר לתסריט המקורי הטוב ביותר.